ai4bharat/Pralekha huggingface dataset:
பழங்குடியினர் நலத்துறை அமைச்சகம்
“ஸ்வஸ்தயா” என்ற பழங்குடியினர் சுகாதாரம், ஊட்டச்சத்து போர்ட்டல், தேசிய அயல்நாட்டு போர்ட்டல், தேசிய பழங்குடியினர் கல்வி உதவித்தொகை போர்ட்டல் ஆகியன தொடங்கப்பட்டுள்ளன
“ஸ்வஸ்தயா” என்ற பழங்குடியினர் சுகாதாரம், ஊட்டச்சத்து போர்ட்டல், அலேக் என்ற சுகாதாரம் மற்றும் ஊட்டச்சத்து குறித்த இ-செய்தி இதழ், தேசிய அயல்நாட்டு போர்ட்டல் மற்றும் தேசியப் பழங்குடியினர் கல்வி உதவித்தொகை போர்ட்டல் உள்ளிட்ட தொடர்ச்சியான முன்னெடுப்பு நடவடிக்கைகளை பழங்குடியினர் உறவுகள் அமைச்சகம் இன்று அறிவித்துள்ளது. இந்த நிகழ்ச்சியில் பழங்குடியினர் உறவுகளுக்கான மத்திய அமைச்சர் திரு அர்ஜுன் முண்டா, பழங்குடியினர் உறவுகள் இணையமைச்சர் திருமதி. ரேணுகா சிங் சருதா, அமைச்சரவை செயலகத்தின் செயலாளர்  திரு. வி.பி.ஜாய் மற்றும் பழங்குடியின உறவுகள் அமைச்சகத்தின் செயலாளர் திரு. தீபக் கன்தேகர் தலைமையில் அமைச்சக அதிகாரிகள் கலந்து கொண்டனர். பழங்குடியினர் உறவுகள் அமைச்சகத்தின் இணைச்செயலாளர் திரு.நவல்ஜித் கபூர், அமைச்சகத்தின் செயல்நிலை டேஷ் போர்டை எடுத்துக்காட்டி உரையாற்றினார். இதில் 11 திட்டங்களால் ஏற்பட்ட பல்வேறு வகையான பலன்களின் குறிகாட்டிகள் மற்றும் அமைச்சகத்தின் புதிய முன்னெடுப்புகள் சுட்டிக் காட்டப்பட்டன.
இந்த வகையில் முதல் இ-போர்ட்டலான “ஸ்வஸ்தயா” என்ற பெயரிலான பழங்குடியின சுகாதாரம் மற்றும் ஊட்டச்சத்துக்கான இ-போர்ட்டலை திரு. அர்ஜுன் முண்டா தொடங்கி வைத்தார். ஒற்றை பிளாட்ஃபாரத்தில் இந்தியாவின் பழங்குடியின மக்கள் தொடர்பான அனைத்து சுகாதாரம் மற்றும் ஊட்டச்சத்து தொடர்பான தகவல்களை இந்த போர்ட்டல் வழங்கும். புதிய நடைமுறைகள், ஆராய்ச்சியின் சுருக்கங்கள், களஆய்வுகள், இந்தியாவின் பல்வேறு பகுதிகளில் இருந்து திரட்டப்பட்ட நடைமுறைகள் ஆகியவற்றை ஸ்வஸ்தயா போர்ட்டல் சேகரித்து வழங்கும். இது சான்றுகள், நிபுணத்துவம் மற்றும் அனுபவங்களை பரிமாறிக் கொள்ள உதவியாக இருக்கும். சுகாதாரம் மற்றும் ஊட்டச்சத்து குறித்த அறிவு மேலாண்மைக்கான தனிச்சிறப்பு மையமாக பிரமல், ஸ்வஸ்தயா அமைப்பை பழங்குடியினர் உறவுகள் அமைச்சகம் அங்கீகரித்துள்ளது. இந்தத் தனிச்சிறப்பு மையம் அமைச்சகத்தோடு தொடர்ந்து இணைந்து செயல்பட்டு இந்தியாவில் பழங்குடியின மக்களுக்கு சுகாதாரம் மற்றும் ஊட்டச்சத்து தொடர்பான கொள்கைகளை சான்றாதாரங்களின் அடிப்படையில் வகுக்கவும் முடிவுகள் எடுக்கவும் தேவையான உள்ளீடுகளை வழங்கும். http://swasthya.tribal.gov.in என்ற இந்த போர்ட்டல் என்.ஐ.சி கிளவுட்டில் பதிவேற்றப்பட்டுள்ளது.
இந்த நிகழ்ச்சியின் போது திரு.அர்ஜுன் முண்டா ”அனைவருக்கும் சுகாதாரப் பராமரிப்பு கிடைப்பது என்பது நமது பிரதம மந்திரியின் அதிகபட்ச முன்னுரிமைகளில் ஒன்றாக உள்ளது. பொது சுகாதார தர நிலைகள் காலத்திற்கேற்ப மேம்பட்டு வந்தாலும் கூட பழங்குடியின மக்களுக்கும் பழங்குடியினர் அல்லாத மக்களுக்கும் இடையே வித்தியாசங்கள் தொடர்ந்து இருந்து வருகின்றன. பழங்குடியினர் உறவுகள் அமைச்சகத்தில் நாங்கள் இந்த இடைவெளியை இட்டு நிரப்புவதற்கு உறுதி ஏற்றுள்ளோம். ஸ்வஸ்தயா போர்ட்டல் மிகச் சிறப்பாக உருவாக்கப்பட்டுள்ளதில் நான் மகிழ்ச்சி அடைகிறேன். நமது தேசத்தின் பழங்குடியின மக்களுக்கு சேவையாற்றுகின்ற மிகப்பெரும் குறிக்கோளை நோக்கிய முதல் படியாக இந்தப் போர்ட்டலின் தொடக்கம் அமைந்துள்ளது. அனைத்துப் பங்குதாரர்களிடம் இருந்தும் கிடைக்கும் உதவியுடன் ஆரோக்கியமான இந்தியா என்ற நமது பிரதம மந்திரியின் தொலைநோக்குப் பார்வையைப் பூர்த்தி செய்வதற்கு வலிமையுடன் செயலாற்ற முடியும் என்றும் சிறப்பாக சேவையாற்ற முடியும் என்றும் நான் நம்புகிறேன் மற்றும் எதிர்பார்க்கிறேன்” என்று குறிப்பிட்டார்.
-------
(Visitor Counter : 242
பிரதமர் அலுவலகம்
நாடாளுமன்ற பட்ஜெட் கூட்டத்தொடர் மீதான அனைத்துக் கட்சி கூட்டத்தில் பிரதமர் உரையாற்றினார்
வேளாண் சட்டங்கள் தொடர்பாக ஜனவரி 22-ஆம் தேதி அரசு கொண்டிருந்த நிலைப்பாடுதான் நீடிக்கிறது, வேளாண் அமைச்சர் வழங்கிய திட்ட முன்மொழிவு தற்போதும் நீடிக்கிறது: பிரதமர்
நாடாளுமன்றம் சுமுகமாக இயங்குவதன் முக்கியத்துவத்தை பிரதமர் மீண்டும் வலியுறுத்தினார்
நாடாளுமன்ற பட்ஜெட் கூட்டத்தொடர் குறித்து நடைபெற்ற அனைத்துக் கட்சி கூட்டத்தில் பிரதமர் திரு நரேந்திர மோடி 2021 ஜனவரி 30 அன்று உரை நிகழ்த்தினார்.
மகாத்மா காந்தியின் நினைவு நாளை முன்னிட்டு அன்னாருக்கு மரியாதை செலுத்திய பிரதமர், அவரது கனவுகளை நனவாக்க நாம் பாடுபடவேண்டும் என்று கூறினார். அமெரிக்காவில் உள்ள மகாத்மா காந்தியின் சிலை இன்று காலை அவமதிக்கப்பட்ட நிகழ்விற்குக் கண்டனம் தெரிவித்த அவர், இதுபோன்ற வெறுப்பு மிகுந்த சூழல் நமது கிரகத்தில் வரவேற்புக்குரியது அல்ல என்று தெரிவித்தார்.
வேளாண் சட்டங்கள் குறித்த பிரச்சினையை அரசு திறந்த மனதுடன் அணுகுவதாக பிரதமர் உறுதியளித்தார். கடந்த ஜனவரி 22-ஆம் தேதி அரசு கொண்டிருந்த நிலைப்பாடு தான் தற்போதும் நீடிக்கிறது என்றும், வேளாண் அமைச்சர் வழங்கிய திட்ட முன்மொழிவு தற்போதும் நீடிப்பதாகவும் அவர் தெரிவித்தார். பேச்சுவார்த்தைகளை முன்னெடுத்துச் செல்வதற்கு வேளாண் அமைச்சருக்கு ஒரே ஒரு தொலைபேசி அழைப்பு விடுத்தால் போதும் என்றும் அவர் குறிப்பிட்டார்.
கடந்த ஜனவரி 26-ஆம் தேதி நிகழ்ந்த துரதிருஷ்டவசமான சம்பவங்களைக் குறிப்பிட்டுப் பேசிய தலைவர்களுக்கு, சட்டம் தனது கடமையை செய்யும் என்று பிரதமர் பதிலளித்தார்.
கூட்டத்தில் தலைவர்கள் எழுப்பும் பிரச்சினைகள் குறித்து, விரிவான விவாதத்திற்கு அரசு தயாராக இருப்பதாகவும் பிரதமர் தெரிவித்தார். நாடாளுமன்ற நடவடிக்கைகள் சுமூகமாக நடைபெறுவதன் முக்கியத்துவத்தையும், அவையில் விரிவான விவாதத்தையும் பிரதமர் மீண்டும் வலியுறுத்தினார். அடிக்கடி ஏற்படும் இடையூறுகளால் சிறிய கட்சிகள் தங்களது கருத்துக்களை போதுமான அளவு வெளிப்படுத்த முடியாமல் சிரமத்திற்கு உள்ளாவார்கள் என்று அவர் மேலும் கூறினார். இடையூறுகள் இல்லாமல், நாடாளுமன்றம் சுமூகமாக நடைபெறுவதை பெரிய கட்சிகள் உறுதி செய்யவேண்டும் என்றும், அதன் வாயிலாக சிறிய கட்சிகள் தங்களது கருத்துக்களை நாடாளுமன்றத்தில் முன்வைக்க ஏதுவாக இருக்கும் என்றும் அவர் குறிப்பிட்டார்.
பல்வேறு துறைகளில் உலக நன்மையை மேலும் நிலை நாட்டுவதில் இந்தியாவின் பங்கு குறித்து பிரதமர் எடுத்துக் கூறினார். நமது மக்களின் திறமைகளையும், ஆற்றலையும் குறிப்பிட்டதோடு, சர்வதேச நன்மையை அதிகரிக்கும் சக்தியாக இவை விளங்கக்கூடும் என்றும் தெரிவித்தார்.
ஊரக வளர்ச்சி அமைச்சகம்
இந்திய அரசின் நிலவளத் துறை  செயலர், திரு அஜய் டிர்கி, உலக வங்கிக் குழுவுடன் புதுமையான வளர்ச்சி மூலம் விவசாய மீள்தன்மைக்கான நீர்நிலைகளை புத்துயிர் பெறச் செய்யும்  திட்டத்தை மதிப்பாய்வு செய்தார்
இந்திய அரசின் நிலவளத் துறை  செயலர், திரு அஜய் டிர்கி, உலக வங்கியின் உதவியுடன் செயல்படுத்தப்படும் புதுமையான வளர்ச்சி மூலம் விவசாய மீள்தன்மைக்கான நீர்நிலைகளை புத்துயிர் பெறச் செய்யும்  திட்டத்தின் செயல்பாடுகளை மதிப்பாய்வு செய்தார்.
புதுமையான வளர்ச்சி மூலம் விவசாய மீள்தன்மைக்கான நீர்நிலைகளை புத்துயிர் பெறச் செய்யும் திட்டம்  என்பது உலக வங்கியின் உதவியுடன் 2021 முதல் 2026 வரை செயல்படுத்தப்படும் நீர்நிலை மேம்பாட்டுத் திட்டமாகும். இத்திட்டத்தின் வளர்ச்சி நோக்கங்கள், “விவசாயிகளின் ஆற்றலை அதிகரிப்பதற்கும், தேர்ந்தெடுக்கப்பட்ட நீர்நிலைகளில் மதிப்புச் சங்கிலியை மேம்படுத்துவதற்கும் மேம்படுத்தப்பட்ட நீர்நிலை மேலாண்மையை மேற்கொள்ள தேசிய மற்றும் மாநில நிறுவனங்களின் திறன்களை வலுப்படுத்துவது ஆகும். பங்கேற்கும் மாநிலங்கள்". கிராமப்புற மேம்பாட்டு அமைச்சகத்தின் நில வளத் துறையிலும், கர்நாடகா மற்றும் ஒடிசா மாநிலங்களிலும் நவீன நீர்நிலை நடைமுறைகளை அறிமுகப்படுத்த இந்த திட்டம் செயல்படுத்தப்படுகிறது. 4.5 வருட திட்டக் காலத்தில் REWARD திட்டத்தின் மொத்த பட்ஜெட் செலவினம் 167.71 மில்லியன் அமெரிக்க டாலர் ஆகும். இதில் உலக வங்கியின் 115 மில்லியன் அமெரிக்க டாலர்கள் [கர்நாடகா , ஒடிசா  மற்றும் ], USD 46.71 மில்லியன் இரண்டு பங்கேற்கும் மாநிலங்களில் இருந்து [கர்நாடகா  மற்றும் ஒடிசா  )] மற்றும் நில வளத்துறை DoLR இலிருந்து USD 6 மில்லியன். உலக வங்கி மற்றும் மாநிலங்களுக்கு இடையே 70:30 நிதியுதவி உள்ளது, அதே சமயம் உலக வங்கி மற்றும் நில வளத்துறை இடையே 50:50 ஆகும்.
மூன்றாவது அமலாக்க ஆதரவு இயக்கத்தின்  ஒரு பகுதியாக, உலக வங்கியின் குழு திருமதி. ப்ரீத்தி குமார் நில வளத்துறை திட்டம் செயல்படும் இடங்களை பார்வையிட்டார். திட்டம் நல்லமுறையில் செயல்பட்டு வருவதையும் மேற்கொண்டு ஒத்துழைப்பு தருவதற்கும் நில வளத்துறையிடம் கோரிக்கை வைக்கப்பட்டது.
இந்தத் திட்டத்தின் கீழ் பெங்களூருவில் நிறுவப்பட்ட நீர்நிலைக் கூறுகளின் சிறப்பு மையத்தை வலுப்படுத்துதல், அறிவியல் அடிப்படையிலான நீர்நிலை மேலாண்மை குறித்த தேசிய அளவிலான பயிலரங்கை ஏற்பாடு செய்தல், நில வள இருப்பு  விரிவாக்கத்திற்கான நெறிமுறைகளை உருவாக்குதல் ஆகியவை விவாதக் கூட்டத்தில் விவாதிக்கப்பட்ட பிற அம்சங்கள் ஆகும்.
பிரதமர் அலுவலகம்
2022 டிசம்பர் மாதத்தில் ரூ. 12.8 லட்சம் கோடி மதிப்பில் 782 கோடி யு.பி.ஐ பரிவர்த்தனைகள் என்ற சாதனையை இந்தியா எட்டியுள்ள நிலையில், யு.பி.ஐ கட்டணமுறை பிரபலமடைந்து வருவதற்கு பிரதமர் மகிழ்ச்சி தெரிவித்துள்ளார்
2022 டிசம்பர் மாதத்தில் ரூ. 12.8 லட்சம் கோடி மதிப்பில் 782 கோடி யு.பி.ஐ பரிவர்த்தனைகள் என்ற மாபெரும் சாதனையை இந்தியா எட்டியுள்ள நிலையில், டிஜிட்டல் கட்டணமுறையை பரவலாக்கியதற்காக இந்திய மக்களுக்கு பிரதமர் திரு நரேந்திர மோடி பாராட்டு தெரிவித்துள்ளார்.
நிதி தொழில்நுட்ப வல்லுநரின் தொடர் ட்விட்டர் செய்திகளைப் பகிர்ந்து பிரதமர் வெளியிட்ட ட்விட்டர் செய்தியில் கூறியிருப்பதாவது:
“யு.பி.ஐ கட்டணமுறையின் புகழை உயர்த்துவதற்கு நீங்கள் மேற்கொண்ட முயற்சிகளை வரவேற்கிறேன். டிஜிட்டல் கட்டணமுறைகளை தேர்ந்தெடுத்ததற்காக சக இந்தியர்களுக்கு எனது பாராட்டுகளைத் தெரிவிக்கிறேன். தொழில்நுட்பம் மற்றும் புதுமைகளுக்கான குறிப்பிடத்தக்க தகவமைப்புத் திறனை இவை உணர்த்தியுள்ளன.”
மின்னணு மற்றும் தகவல் தொழில்நுட்பம்
டிஜிட்டல் இந்தியா நடமாடும் வாகனம் குறித்து இந்தியாவின் ஜி-20 ஷெர்பா விளக்கம்
இந்தியாவின் ஜி-20 தலைமை ஒருங்கிணைப்பு அதிகாரி , டிஜிட்டல் இந்தியா தொடர்பாக புதுதில்லி சுஷ்மா சுவராஜ் பவனில் விளக்கம் அளித்தார். அதைத் தொர்ந்து அந்த வாகனம் லக்னோவுக்கு கொடியசைத்து அனுப்பி வைக்கப்பட்டது. லக்னோவில், டிஜிட்டல் பொருளாதாரம் தொடர்பான ஜி-20 பணிக்குழுவின் முதல் கூட்டம் பிப்ரவரி 13-ம் தேதி முதல் 15-ம் தேதி வரை நடைபெற உள்ளது. இதையொட்டி அந்த நகருக்கு செல்லும் வாகனத்தை லக்னோவிலிருந்து உத்தரப்பிரதேச முதலமைச்சர் யோகி ஆதித்யநாத் கொடியசைத்துத் தொடங்கி வைக்க உள்ளார். அதைத் தொடர்ந்து இந்த வாகனம் பல்வேறு நகரங்களுக்கும் பயணிக்க உள்ளது.
இந்த வாகனத்தில் பிரதமரின் ஜன் தன் திட்டம், டிஜிலாக்கர், ஆதார், உமாங்க், மின்வழி ரசீது, இ-ஔஷாதி, ஆரோக்கிய சேது, கோவின், இ-ரூபி உள்ளிட்ட டிஜிட்டல் இந்தியாவின் பல்வேறு விளக்கங்கள் இடம் பெற்றுள்ளன. இது குறித்துப் பேசிய திரு அமிதாப் காந்த், பொதுமக்கள் பயன்பாட்டுக்கான டிஜிட்டல் கட்டமைப்புகள் தொடர்பான தகவல்கள் இந்த வாகனத்தில் இடம் பெற்றுள்ளன என்றார். இவற்றை எவ்வாறு பயன்படுத்துவது என்பது குறித்து இந்த வாகனத்தின் மூலம் அறிந்து கொள்ளலாம் என்று கூறினார்.
பாதுகாப்பு அமைச்சகம்
போர்ட்பிளேர் துறைமுகத்தில் “ஐஎன் எல்சியு எல்.53” என்ற தரையிறக்கும் கப்பல் வசதி எம்கே-IV சார்ந்த 3-வது கப்பல் 2018 ஏப்ரல் 25-ம் தேதி இயக்கி வைக்கப்பட்டது
தரையிறக்கும் கப்பல் வசதி  எம்கே-IV திட்டத்தின் 3-வது கப்பல் இன்று  போர்ட்பிளேர் துறைமுகத்தில் இந்தியக் கப்பல் படையில் சேர்க்கப்பட்டது. அந்தமான் நிகோபார் கப்பல் படைப் பிரிவின் தலைமைத் தளபதி வைஸ் அட்மிரல் பிமல் வர்மா, ஏவிஎஸ்எம், ஏடிசி இந்தக் கப்பலை ஜ.என்.எஸ்சி.யு எல்53 என்று பெயரிட்டு இயக்கிவைத்தார். கொல்கத்தாவில் உள்ள கார்டன் ரீச் என்ற கப்பல் கட்டும் பொறியியல் நிறுவனம் வடிவமைத்து உருவாக்கிய இந்தக் கப்பல் நாட்டின் உள்நாட்டுக் கப்பல் கட்டும் திறனை மிகத் திறம்படக் காட்சிப்படுத்துகிறது. இது “இந்தியாவில் உற்பத்தி செய்வோம்” என்ற தேசிய இலக்குக்கு ஏற்ற வகையில் அமைந்துள்ளது.
எல்சியு எம்கே-IV கப்பல் தரையிலும், தண்ணீரிலும் இயங்கக் கூடியது. இதன் இடப்பெயர்ச்சி அளவு 830 டன்கள். முக்கியப் போர்க் கவச வாகனம் அர்ஜூன், டி72, இதரக் கவச வாகனங்கள் போன்ற போர்க் கருவிகளை இந்தக் கப்பல் எடுத்துச்செல்லும் திறன் கொண்டது.
இந்தத் திட்டத்தின் எஞ்சியுள்ள 5 கப்பல்களின் கட்டுமானப் பணி மிகவும் முன்னேறிய நிலையில் உள்ளது. இந்தக் கப்பல்கள் அடுத்த ஒன்றரை ஆண்டுகளுக்குள் இந்தியக் கப்பல் படையில் சேர்க்கப்படும். இந்தக் கப்பல்கள், கப்பல் படையில் சேரும்போது நாட்டில் கடல்சார் பாதுகாப்புத் தேவைக்கு அதிக அளவில் பங்களிப்பு செய்யும். மேலும் கப்பல் கட்டும் தொழிலில் தற்சார்பு என்ற இந்தியாவின் விருப்பத்தையும் நிறைவேற்ற அது உதவும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 96
மனித வள மேம்பாட்டு அமைச்சகம்
ஆசியான் இந்தியா ஹேக்கத்தான்: மத்திய கல்வியமைச்சர் திரு ரமேஷ் பொக்ரியால் ‘நிஷாங்க்’ தொடங்கிவைத்தார்
ஆசியான் இந்தியா ஹேக்கத்தான் நிகழ்ச்சியை மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’ இன்று தொடங்கி வைத்தார்.
நிகழ்ச்சியில் பேசிய அமைச்சர், கடல்சார் பொருளாதாரம், கல்வி ஆகிய இரண்டு பெரிய கருப்பொருள்களில் ஆசியான் நாடுகளும் இந்தியாவும் சந்தித்து வரும் பொதுவான சவால்களுக்கு இந்த ஹேக்கத்தானில் தீர்வு காணப்படும் என்றும், கல்வி, அறிவியல், தொழில்நுட்பத்தில் இணைந்து பணியாற்றுவதன் மூலம் இந்த நாடுகளின் பொருளாதார, கலாச்சார உறவு மேன்மை அடைவதற்கான வாய்ப்பையும் இந்த நிகழ்ச்சி வழங்கும் என்றும் அவர் தெரிவித்தார். கவுரவம், பேச்சுவார்த்தை, ஒத்துழைப்பு, அமைதி, வளம், புதுமை ஆகிய ஆறு அடிப்படை நல்லொழுக்கங்களை மையமாகக் கொண்டு இந்த நிகழ்ச்சி நடைபெறும் என்றும் அவர் கூறினார். 34 ஆண்டுகளுக்குப் பிறகு அறிமுகப்படுத்தப்பட்ட தேசிய கல்வி கொள்கை 2020, இந்தியாவிற்கு மட்டுமல்லாமல் உலகிற்கே பல்வேறு வாய்ப்புகளை உருவாக்கும் என்று அவர் நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1693833
(Visitor Counter : 120
தகவல் மற்றும் ஒலிபரப்பு அமைச்சகம்
சிக்கலான உறவுகளால் பின்னப்பட்டு, தங்க மயில் விருதுக்கு போட்டியிடும் கோல்ட் ஏஸ் மார்பிள் திரைப்படம்
பெரும்பாலும் உருவகப்படுத்துவதைப் போல வாழ்க்கை சிக்கலானதாக இருந்தால், சமூக விதிமுறைகளும் காயப்பட்ட உறவுகளும் இணைந்து கடுமையான புதை மணலாக வாழ்க்கையை மாற்றக்கூடும். தொடர் தோல்வியை சந்திக்கும் கலைஞர் அக்பர், அவரது தோழி மற்றும் தந்தை ஆகியோர் சம்பந்தப்பட்ட கோல்ட் ஏஸ் மார்பிள்  என்ற திரைப்படத்தின் வாயிலாக இந்த கசப்பான உணர்வு கோவாவில் நடைபெற்று வரும் 53- வது இந்திய சர்வதேச திரைப்படத் திருவிழாவில் கலந்து கொண்ட பிரதிநிதிகளைச் சென்றடைந்துள்ளது. அசர்பைஜான் நாட்டின் இயக்குநர் ஆசிஃப் ரஸ்தமோவ் இயக்கியுள்ள இந்த படம் சிறந்த திரைப்படத்திற்கான தங்க மயில் விருதுக்கு போட்டியிடுகிறது.
கோவாவில் இன்று நடைபெற்ற ஊடக சந்திப்பின்போது பிரமுகர்களுடன் கலந்துரையாடுகையில், திரைப்படத்தின் ஒளிப்பதிவாளர் ஓக்டே நமசோவ் இந்த படம் குறித்த தமது கருத்துக்களைப் பகிர்ந்து கொண்டார். பழமைவாத சமூகத்தில் உள்ள உறவுகளில் நிலவும் சிக்கல்களை இந்தத் திரைப்படம் எடுத்துரைக்க முயற்சித்துள்ளதாக அவர் தெரிவித்தார். திரைப்படத்தில் அக்பரின் தோழியாக நடித்துள்ள நடிகை நடுவன் அப்பாஸ்லியும் இந்த சந்திப்பில் கலந்து கொண்டார்.
பிரதமர் அலுவலகம்
நாடு முழுவதும் உள்ள தடுப்பூசி உற்பத்தியாளர்களுடன் பிரதமர் மோடி கலந்துரையாடினார்
நாடு முழுவதும் உள்ள தடுப்பூசி உற்பத்தியாளர்களுடன் பிரதமர் திரு.நரேந்திர மோடி காணொலி மூலம் கலந்துரையாடினார். மருந்து உற்பத்தியாளர்களின் சாதனை மற்றும் நிபுணத்துவத்தை அவர் பாராட்டினார். நமது தடுப்பூசி தொழிலின் மிகப்பெரிய வலிமை அதன் “சாமர்த்தியம், சன்சதன் மற்றும் சேவை’’யில் உள்ளது என்று பிரதமர் திரு.மோடி கூறினார். இந்த வலிமை தடுப்பூசி உற்பத்தியாளர்களை உலகின் தடுப்பூசி தலைமை இடத்துக்கு மாற்றியுள்ளது என அவர் தெரிவித்தார்.
தடுப்பூசி உற்பத்தியாளர்களின் திறமையில் நம்பிக்கை வைத்து, மே ஒன்றாம் தேதி முதல் வயது வந்த அனைவரும் தடுப்பூசி எடுத்துக்கொள்ள அரசு அனுமதித்துள்ளதாக திரு. மோடி கூறினார். நமது மக்கள் இயன்ற குறுகிய காலத்திற்குள் தடுப்பூசி போட்டுக்கொள்ளும் வகையில், தடுப்பூசி உற்பத்தியாளர்கள் தங்கள் உற்பத்தியைத் தொடர்ந்து அதிகரிக்க வேண்டும் என அவர் வலியுறுத்தினார். புதிய தடுப்பூசிகளை உருவாக்குவதற்கான ஆராய்ச்சிகளை நடத்தி வரும் நமது விஞ்ஞானிகளின் முயற்சிகளை அவர் பாராட்டினார்.
தடுப்பூசிகளை குறுகிய காலத்திற்குள் உருவாக்கி உற்பத்தி செய்ததற்காக அவர்களை பிரதமர் திரு.மோடி வெகுவாகப் பாராட்டினார். இங்கு உற்பத்தி செய்யப்படும் தடுப்பூசிகள் மிகவும் விலை குறைவானவை என்று குறிப்பிட்ட அவர், உலகின் மிகப் பெரிய தடுப்பூசி செலுத்தும் இயக்கம் இந்தியாவில் நடைபெற்று வருகிறது என்றார்.
‘கோவிட் பாதுகாப்பு இயக்கத்தின்’ கீழ், பொதுத்துறை –தனியார் கூட்டாண்மையுடன் நாடு தடுப்பூசி உருவாக்கம் மற்றும் உற்பத்தியில் தொடர்ந்து பாடுபட்டு வருவதுடன், தடுப்பூசி உருவாக்கத்துக்கான சூழலையும் உருவாக்கியுள்ளதாக பிரதமர் குறிப்பிட்டார். அனைத்து தடுப்பூசி உற்பத்தியாளர்களும் இயன்ற அனைத்து உதவிகளையும் பெறுவதுடன், மருந்து விநியோகத்தையும் அரசு உறுதிசெய்துள்ளது. அதேபோல, தடுப்பூசிக்கு ஒப்புதலும் விரைவாகவும், அறிவியல் ரீதியிலும் வழங்கப்படுவதாக பிரதமர் தெரிவித்தார். தற்போது சோதனையில் உள்ள தடுப்பூசிகளுக்கும் இயன்ற அனைத்து ஒப்புதல் நடைமுறைகளும் சுமுகமாக இருக்க ஒத்துழைப்பு அளிக்கப்படும் என்று அவர் உறுதியளித்தார்.
கோவிட்-19 பெருந்தொற்றுக்கு எதிரான நாட்டின் போராட்டத்தில் தனியார் துறை சுகாதார உள்கட்டமைப்பு மிக முக்கிய பங்கு வகித்துள்ளதாக பிரதமர் கூறினார். இனி வரும் காலங்களிலும், தடுப்பூசி போடுவதில் தனியார் துறை மேலும் தீவிர பங்காற்றும். இதற்கு மருத்துவமனைகள் மற்றும் தொழில்துறைக்கு இடையே சிறந்த ஒருங்கிணைப்பு அவசியமாகும்.
18 வயதுக்கு மேற்பட்ட அனைவருக்கும் தடுப்பூசி வழங்குவதற்கு அனுமதி அளிக்கும் அரசின் முடிவுக்காகவும், மேலும் ஊக்குவிப்பு மற்றும் நீக்குப்போக்குடன் எடுக்கப்பட்டுள்ள பல்வேறு நடவடிக்கைகளுக்காகவும் பிரதமருக்கு தடுப்பூசி உற்பத்தியாளர்கள் நன்றி தெரிவித்தனர். தடுப்பூசி உருவாக்கம் மற்றும் உற்பத்தி நடைமுறையில் இந்திய அரசிடமிருந்து பெறப்பட்ட ஆதரவுக்காகவும் பிரதமரை அவர்கள் பாராட்டினர். உற்பத்தியை அதிகரித்தல், புதிய தடுப்பூசிகளை உருவாக்குவதற்கான ஆராய்ச்சி குறித்த தங்களது திட்டங்கள் பற்றியும் அவர்கள் விவாதித்தனர்.
பிரதமர் அலுவலகம்
லோரி பண்டிகையையொட்டி மக்களுக்கு பிரதமர் வாழ்த்து தெரிவித்துள்ளார்
லோரி பண்டிகையையொட்டி மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டரில் பிரதமர் கூறியிருப்பதாவது:
“லோரி பண்டிகை சிறப்பானதாக இருக்கட்டும்! இந்த திருவிழா நமது சமூகத்தில் நல்லிணக்க உணர்வை ஆழப்படுத்தட்டும். எல்லா இடங்களிலும் மகிழ்ச்சி நிலவட்டும்".
ஆயுஷ்
ராணுவ மற்றும் ரயில்வே மருத்துவமனைகளில் புதிதாக ஆயுஷ் பிரிவு தொடக்கம்
சென்னை, தில்லி, மும்பை, கொல்கத்தா மற்றும் குவஹாத்தி ஆகிய 5 இடங்களில் உள்ள மண்டல ரயில்வே மருத்துவமனைகளில் ஆயுஷ் மருத்துவப் பிரிவை அறிமுகப்படுத்துவதற்காக மத்திய ஆயுஷ் அமைச்சகம், ரயில்வே அமைச்சகத்துடன் புரிந்துணர்வு ஒப்பந்தத்தில் கையெழுத்திட்டுள்ளது.
இதே போன்று ஆயுதப்படை மருத்துவ சேவை அமைப்புக்கு உட்பட்ட 12 மருத்துவமனைகள் மற்றும் கண்டோன்மென்ட் வாரியங்களுக்கு உட்பட்ட 37 மருத்துவமனைகளில், ஆயுர்வேத புறநோயாளிகள் பிரிவை ஏற்படுத்த, ஆயுஷ் அமைச்சகம் பாதுகாப்பு அமைச்சகத்துடன் இணைந்து நடவடிக்கை எடுத்துள்ளது. இந்த புதிய ஏற்பாடுகள், கடந்த ஜூன் முதல் வாரத்திலிருந்து செயல்பாட்டிற்கு வந்துள்ளதாக மக்களவையில் மத்திய ஆயுஷ் துறை அமைச்சர் திரு சர்பானந்த சோனோவால் தெரிவித்துள்ளார்..
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1848810
-----
(Visitor Counter : 98
பாதுகாப்பு அமைச்சகம்
கிழக்கு சிக்கிமில் எல்லைகள் ரோடு அமைப்பின் சாலை : நாட்டுக்கு அர்ப்பணித்தார் பாதுகாப்புத்துறை அமைச்சர் ராஜ்நாத் சிங்
சிக்கிமின் கிழக்கு பகுதியில் தேசிய நெடுஞ்சாலை 310-த்தின் தொடக்கத்தில் இருந்து 19.350 கி.மீ வரை 19.85 கி.மீ நீளத்துக்கு அமைக்கப்பட்டுள்ள மாற்று சீரமைப்பு சாலையை, மத்திய பாதுகாப்புத்துறை அமைச்சர் திரு.ராஜ்நாத் சிங் நாட்டுக்கு அர்பணித்தார்.
இந்த பாதையில் ஏற்கனவே அமைக்கப்பட்ட சாலை இயற்கை காரணங்களால் சேதம் அடைந்திருந்தது. கிழக்கு சிக்கிம் பகுதியில் ராணுவ தயார் நிலைக்கு இந்த சாலை மிக முக்கியம் என்பதால், அதை சீரமைக்க வேண்டிய தேவை எழுந்தது. மோசமான வானிலை காரணமாக, இந்த விழா சுக்னா பகுதியில் உள்ள 33வது படைப்பிரிவின் தலைமையகத்திலிருந்து காணொலி காட்சி மூலம் நடந்தது. இந்நிகழ்ச்சியில் பேசிய பாதுகாப்பு அமைச்சர் திரு ராஜ்நாத் சிங், சிக்கிம் மாநிலத்தில் எல்லை சாலைகளை மேம்படுத்தி வருவதற்காகவும், இரட்டை சாலை அமைப்பதற்காகவும் எல்லைகள் ரோடு அமைப்பினருக்கு பாராட்டு தெரிவித்தார்.
தொலைதூர பகுதிகளில் சாலைகளை மேம்படுத்துவது, ராணுவ தயார் நிலைக்கு மட்டும் மல்ல, அப்பகுதியின் சமூக-பொருளாதார முன்னேற்றத்துக்கும்தான் என அமைச்சர் திரு ராஜ்நாத் சிங் கூறினார். பிரதமரின் வடகிழக்கு கொள்கையின் வழியில், கட்டமைப்பு வளர்ச்சித் திட்டங்களை விரைவுபடுத்தப்படுத்த மத்திய அரசு தீர்மானித்திருப்பதை அவர் மீண்டும் வலியுறுத்தினார். 2009-ம் ஆண்டு இந்தத் திட்டம் தொடங்கப்பட்டதில் இருந்து, பணிகள் நிறைவேற்றப்படாமல் இருந்தாகவும், கடந்த இரண்டு ஆண்டுகளில் மாற்று சீரமைப்புப் பாதை கட்டும் பணிகள் விரைவுபடுத்தப்பட்டது குறித்தும் மத்திய அமைச்சர் ராஜ்நாத் சிங் விளக்கினார்.
நிகழ்ச்சியில் பங்கேற்று பேசிய சிக்கிம் மாநில முதலமைச்சர் திரு பிரேம் சிங் தாமங், புதிய சீரமைப்புப் பாதையானது சுற்றுலாவை ஊக்குவிக்கும் வகையிலும், மாநிலத்தின் சமூக பொருளாதாரா நிலையை உயர்த்தும் வகையிலும் சாதகமான விளைவுகளை ஏற்படுத்தும் என கூறினார். சிக்கிம் பொருளாதாரத்தில் சுற்றுலா முக்கிய பங்கு வகிப்பதால், எல்லைகள் ரோடு அமைப்பு மற்றும் மத்திய அரசின் பணியை முதல்வர் திரு பிரேம் சிங் தாமங் வெகுவாக பாராட்டினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1667544
மத்திய பணியாளர் தேர்வாணையம்
மத்திய அரசு பணியாளர் தேர்வாணையம் 2021, மே மாதத்தில் இறுதி செய்த பணியாளர் தேர்வு முடிவுகள்
கீழ்கண்ட பணியாளர் தேர்வு முடிவுகளை, மத்திய அரசு பணியாளர் தேர்வாணையம் 2021ம் ஆண்டு மே மாதத்தில் இறுதிசெய்துள்ளது. பரிந்துரைக்கப்பட்ட விண்ணப்பதாரர்களுக்கு முடிவுகள் தபால் மூலம் தனியாகவும் தெரிவிக்கப்பட்டுள்ளன.
----------------------------------------------------------------
ஆண்டு/விளம்பரம்/ எண்/ 
பதவிப்பெயர் பெயர் / அலுவலகம்
பெயர் மற்றும் பரிந்துரைக்கப்பட்ட விண்ணப்பதாரின் வரிசை எண்
------------------------------------------------------------------------
1 2020/02/11
F. 1/139/2019 R-1
மூத்த கோட்ட மருத்துவ அதிகாரி  ரயில்வே வாரியம், ரயில்வே அமைச்சகம்
1. டாக்டர். வசுந்தரா எஸ்.ரங்கன் 
2. டாக்டர்.சசிகாந்த் சென் 
3. டாக்டர். யோகேஷ் மதுக்கர் சவக்காரே
பொருளாதாரத்தில் பின்தங்கிய பிரிவினருக்கான ஒரு பதவிக்கு தகுதியானவர் கண்டறிப்படவில்லை.
https://pib.gov.in/PressReleasePage.aspx?PRID=1732801
பிரதமர் அலுவலகம்
இந்தியாவின் மிக நீளமான கடல் பாலமான மும்பை துறைமுக இணைப்பு பாலம் குறித்து பிரதமர் மகிழ்ச்சி தெரிவித்துள்ளார்
இந்தியாவின் மிக நீளமான கடல் பாலமான மும்பை துறைமுக இணைப்புப் பாலம்  குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார். இது அடுத்த தலைமுறை நவீன உள்கட்டமைப்பு என்றும், இந்தப் பாலம் மக்களின் வாழ்க்கையை எளிமைப்படுத்தும் பணிகளை அதிகரிக்கும் என்றும் அவர் கூறியுள்ளார்.
எம் டி ஹெச் எல் பாலத்தின் சிறப்பு குறித்து மகாராஷ்டிரா துணை முதலமைச்சர் திரு தேவேந்திர பட்னாவிஸ் வெளியிட்டுள்ள ட்விட்டர் பதிவிற்கு, பதிலளிக்கும் வகையில் பிரதமர் வெளியிட்டுள்ள பதிவில் கூறியிருப்பதாவது:
"அடுத்த தலைமுறை நவீன உள்கட்டமைப்பான இது மக்களின் வாழ்க்கையை எளிமைப்படுத்தும் நடவடிக்கையை அதிகரிக்கும் ".
புவி அறிவியல் அமைச்சகம்
தமிழகம், புதுச்சேரி மற்றும் காரைக்காலில் கனமழைக்கு வாய்ப்பு
தமிழகம், புதுச்சேரி மற்றும் காரைக்காலில் ஒரு சில இடங்களில் இன்று முதல் ஜூலை 7ம் தேதி வரை கனமழைக்கு வாய்ப்பு உள்ளதாக தேசிய வானிலைத்துறையின் முன்னறிவிப்பு மையம் கூறியுள்ளது.
இந்திய வானிலைத்துறையின் தேசிய முன்னறிவிப்பு மையம் விடுத்துள்ள அறிக்கையில் கூறியிருப்பதாவது:
அசாம் மற்றும் மேகாலயாவில் ஒரு சில இடங்களில் இன்று முதல் ஜூலை 8ம் தேதி வரை கனமழை முதல் தீவிர கனமழைக்கு வாய்ப்புள்ளது. தமிழ்நாடு, புதுச்சேரி மற்றும் காரைக்கால், பீகார், அருணாச்சலப் பிரதேசம், கேரளா , மாஹே, மேற்கு வங்கம் , சிக்கிம், ஒடிசா ஆகிய மாநிலங்களில் ஒரு சில இடங்களில் இன்று முதல் ஜூலை 7ம் தேதி வரை கனமழைக்கு வாய்ப்புள்ளது.
ஜம்மு-காஷ்மீர், லடாக், கில்கிட்-பால்டிஸ்தான், முசாபராபாத், பஞ்சாப், ஹரியானா, சண்டிகர், தில்லி, ராஜஸ்தான், கொங்கன் மற்றும் கோவா, கேரளா, மாஹே மற்றும் லட்சத்தீவு ஆகிய பகுதிகளில் ஒரு சில இடங்களில் இடி, மின்னலுடன், பலத்த காற்றுடன் மழைக்கு வாய்ப்புள்ளது.
இமாச்சலப் பிரதேசம், உத்தரகாண்ட், கிழக்கு மத்தியப் பிரதேசம், சத்தீஸ்கர், பீகார், ஜார்கண்ட், மேற்கு வங்கம் மற்றும் சிக்கிம், ஒடிசா, அசாம் மற்றும் மேகாலயா, நாகாலாந்து, மணிப்பூர், மிசோரம் மற்றும் திரிபுரா, குஜராத் , கடலோர ஆந்திரப் பிரதேசம், ஏனாம், ராயலசீமா, கர்நாடகா, தமிழகம், புதுச்சேரி, மற்றும் காரைக்காலில் ஒரு சில இடங்களில் இன்று முதல் 7ம் தேதி வரை மின்னலுடன் மழை பெய்ய வாய்ப்புள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732631
பிரதமர் அலுவலகம்
2022 ஆசிய விளையாட்டுப் போட்டியில் 25 மீட்டர் பிஸ்டல் பிரிவில் மகளிர் அணி தங்கப் பதக்கம் வென்றதை பிரதமர் கொண்டாடினார்
ஹாங்சோவில் நடைபெறும் 2022 ஆசிய விளையாட்டுப் போட்டியில் 25 மீட்டர் பிஸ்டல் பிரிவில் தங்கப் பதக்கம் வென்ற மனு பாக்கர், ரிதம் சங்வான் மற்றும் இஷா சிங் ஆகியோரைக் கொண்ட மகளிர் அணிக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இது குறித்து பிரதமர் எக்ஸ் சமூக வலைதளத்தில் கூறியிருப்பதாவது: பிரதமர் பதிவிட்டுள்ளதாவது:
"இந்தியாவுக்கு ஒரு முன்மாதிரியான தங்கம்.
மனு பாக்கர், ரிதம் சங்வான் மற்றும் இஷா சிங் ஆகியோரைக் கொண்ட 25 மீட்டர் பிஸ்டல் மகளிர் அணியின் அற்புதமான வெற்றிக்கு வாழ்த்துகள்!
அவர்களின் குறிப்பிடத்தக்க குழுப்பணி சிறந்த முடிவுகளை அளித்துள்ளது. அவர்களின் எதிர்கால முயற்சிகளுக்கு வாழ்த்துக்கள்.
குடியரசுத் துணைத் தலைவர் செயலகம்
குடியரசு துணைத் தலைவர் மாளிகையில் குடியரசு துணைத் தலைவரும், அவருடைய மனைவியும் விளக்குகள் ஏற்றினர்
இந்திய குடியரசு துணைத் தலைவர் திரு. எம். வெங்கையா நாயுடு, தன் மனைவி திருமதி உஷாம்மாவுடன் புதுடெல்லியில் குடியரசு துணைத் தலைவர் மாளிகையில் இன்றிரவு 9 மணிக்கு விளக்குகள் ஏற்றி, கொவிட் -19 நோய்த் தொற்றுக்கு எதிரான நடவடிக்கைகளில் ஒற்றுமையை வெளிப்படுத்தினார்.
புதிய கொரோனா வைரஸ் உருவாக்கியுள்ள இருளை அகற்றுவதில் நம்முடைய ஒற்றுமை மற்றும் கூட்டு பலத்தை வெளிப்படுத்தும் வகையில் இந்த நிகழ்ச்சிக்கு பிரதமர் திரு. நரேந்திர மோடி அழைப்பு விடுத்திருந்தார் என்று குறிப்பிட்ட குடியரசு துணைத் தலைவர், ஒன்றுபட்ட முயற்சியின் ஆழமான வல்லமையை வெளிப்படுத்திய நாட்டு மக்களுக்கு பாராட்டு தெரிவித்துக் கொண்டார்.
கொரோனாவுக்கு எதிரான இந்த நடவடிக்கையில் பங்களிப்பு செய்த அரசுத் துறைகள், நிறுவனங்கள், ஊடகங்களுக்கு அவர் பாராட்டு தெரிவித்தார்.
வெவ்வேறு பங்காளர்களுடன் திறந்தநிலையில் தொடர்ந்து பேச்சுவார்த்தை நடத்த வேண்டியதன் அவசர அவசியம் இருப்பதாகக் கூறிய அவர், தனிப்பட்ட மற்றும் கூட்டு நிலை அளவில் தெரிவிக்கப்படும் கருத்துகள் தொடர்ச்சியாக மதிப்பீடு செய்யப்பட வேண்டும் என்றும் கூறினார்.
இதற்கிடையில், மாநிலங்களவைத் தலைவராகவும் இருக்கும் குடியரசு துணைத் தலைவர், கொவிட்-19 பாதிப்பு நீங்கி இயல்புநிலை திரும்பும் வரையில் தன் ஊதியத்தில் 30 சதவீதத்தை ஒவ்வொரு மாதமும் வழங்க முடிவு செய்திருப்பதாகத் தெரிவித்துள்ளார்.
(Visitor Counter : 87